༄༅། །དཀར་ཆག་དད་པའི་སྒོ་འབྱེད་ཅེས་བྱ་བ་སོགས་ཐོར་བུའི་སྡེ་འགའ་ཞིག
༄༅།། དཀར་ཆག་དྲད་པའི་སྒོ་འབྱེད་ཅེས་བྱ་བ་སོགས་
ཐོར་བུའི་སྡེ་འགའ་ཞིག་བཞུགས་སོ།།
དང་བོ། མཛོད་དགེ་བྱམས་མེའི་དགོན་པར་རྒྱལ་ཚབ་མི་ཕམ་
མགོན་པོའི་སྐུ་བརྙན་བཞེངས་པའི་གཟུངས་གཞུག་གི་
རིམ་པ་ཅུང་ཟད་བརྗོད་པ།
གང་གི་བྱིན་བརླབས་(རླབས་)བདུད་རྩིའི་ཆ་ཤས་ཙམ།། མྱང་བ་(མྱངས་པ་)ཡིས་ཀྱང་
འདི་ཕྱིའི་ལེགས་ཚོགས་ཀུན། འཕེལ་མཛད་བླ་མ་ཡི་དམ་དཀོན་མཆོག་གསུམ།། བྱང་ཆུབ་སྙིང་
བོའི་བར་དུ་སྐྱབས་སུ་བསྟེན།། བསོད་ནམས་བརྒྱ་བའི་མཚན་གྱིས་སྤྲས་པའི་སྐུ།། བརྒྱད་ཁྲི་བཞི་
སྟོང་ཆོས་སྒྲ་སྒྲོགས་(སྒྲོག་)པའི་གསུང༌།། ཇི་ལྟ་ཇི་སྙེད་སྐད་ཅིག་མཁྱེན་པའི་ཐུགས།། སྐུ་བཞིའི་
དཔལ་མངའ་མི་ཕམ་མགོན་པོར་འདུད།། གང་དེའི་བྱིན་བརླབས་(རླབས་)ཉི་མའི་འོད་ཟེར་
གྱིས།། ཡོངས་སྨིན་མཛེས་སྐུ་པད་ཚལ་བཞད་པ་ལས།། དཀར་ཆག་སྦྲང་རྩིའི་དགའ་སྟོན་འགྱེད་
པ་ལ།། དོན་གཉིས་རྐང་དྲུག་འཕུར་ལྡིང་གཡོ་བར་འཚལ།
དེ་ལ་(༢ན)འདིར་མཁས་གྲུབ་ཀྱི་དམ་པ་དུ་མས་བྱིན་གྱིས་བརླབས་ཤིང་མདོ་སྔགས་ཀྱི་
ཆོས་ཀྱི་འཁོར་ལོ་རྒྱ་ཆེན་པོ་བསྐོར་བའི་མཐུས། དཀར་ཕྱོགས་སྐྱོང་བའི་ལྷ་ཀླུ་མཐུ་བོ་ཆེ་རྣམས་
ཀྱིས་སྡོང་(སྡོངས་)གྲོགས་ཚུལ་བཞིན་བྱས་པས། མི་རྣམས་བདེ་སྐྱིད་དང་ལྡན་ཞིང་བསྟན་པ་
བསྟན་འཛིན་དགེ་འདུན་གྱི་སྡེ་དང་བཅས་པ་ལ། བསྙེན་བཀུར་ལྷུར་ལེན་པའི་མཛོ་དགེ་བྱམས་
མེ་ཡུལ་གྲུའི་དགོན་གནས་ཆེན་པོ་འདིར་སྐྱེ་དགུའི་བསོད་ནམས་ཀྱི་ཞིང་དུ། ཇི་སྐད་དུ། མགོན་
པོ་ཀླུ་སྒྲུབ་ཀྱིས། མཐུན་པར་གྱུར་པའི་ཡུལ་ན་གནས་པ་དང༌།། སྐྱེས་བུ་དམ་པ་ལ་ནི་བརྟེན་
(བསྟེན་)པ་དང་།། བདག་གིས་ལེགས་སྨོན་སྔོན་ཡང་བསོད་ནམས་བགྱིས།། འཁོར་ལོ་ཆེན་པོ་
379%

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་དྲུག་པ་བཞུགས་སོ།།
བཞི་(༢བ)ནི་ཁྱོད་ལ་མངའ།། ཞེས་པ་ལྟར། ཐེག་མཆོག་འཁོར་ལོ་བཞི་དང་ལྡན་པའི་དཔོན་བླ།
ཁུ་དབོན་གྱིས་དད་པས་ཀུན་ནས་བསླངས་ཏེ་རྒྱལ་ཚབ་མི་ཕམ་མགོན་པོའི་སྐུའི་སྣང་བརྙན་
ཁྱད་པར་དུ་འཕགས་པ་འདི་ཉིད་བཞེངས་པའི་གཟུངས་གཞུགས་ཀྱི་(གཞུག་གི་)རིམ་པ་ཅུང་
ཟད་བརྗོད་པ་ལ། ཆོས་སྐུ་ལྟ་བུའི་རིང་བསྲེལ་དབུ་གཟུང་ལ། ལམ་རིམ་བརྒྱུད་པའི་མཚན་
སྔགས། སངས་རྒྱས་བྱང་སེམས་ཀྱི་མཚན་སྔགས། བཀའ་གདམས་ལྷ་བཞིའི་མཚན་སྔགས་ཚར་
ལྔ་ལྔ། སྟོད་གཟུང་ལ་གསང་བདེ་འཇིགས་གསུམ་དུས་འཁོར་སོགས་ཀྱི་སྔགས། བར་གཟུང་ལ་
ཀུན་རིག་སོགས་རྣལ་འབྱོར་རྒྱུད་ཀྱི་ལྷ་རྣམས་ཀྱི་སྔགས། སྨད་གཟུང་ལ་བྱ་རྒྱུད་སྤྱོད་རྒྱུད་ཀྱི་ལྷ་
རྣམས་ཀྱི་སྔགས་དང་། གཟུང་ཆེན་སྡེ་བཞི། བཀའ་གདམས་ལྷ་བཞིའི་སྔགས། རྟེན་འབྲེལ་སྙིང་
བོ་དང་བཅས་པ་གྲངས་མང་བོ་
མང་བོ་བཞུགས། པདྨའི་གཟུང་ལ་ཆོས་སྐྱོང་འཁོར་ཚོགས་ཀྱི་སྔགས།
གནོད་སྦྱིན་ཕོ་མོ་དང་ཚོགས་བདག་འཁོར་ལོ། བཀྲ་ཤིས་རྟགས་བརྒྱད་བཅས་ཕྱག་ལེན་མ་ནོར་
བར་ཕུལ་ཞིང་(ཅིང་)། གཞན་ཡང་ཡུངས་འབྲུ་ལྟ་བུའི་རིང་བསྲེལ་དང་། སྐུ་གདུང་གི་རིང་
བསྲེལ་དང་། སྐུ་བལ་གྱི་རིང་བསྲེལ་གསུམ་ཡང་ཅི་ཙམ་བཞུགས་པ་ནི། སངས་རྒྱས་འོད་སྲུང་
གི་འཕེལ་གདུང་། རྗེ་རིན་པོ་ཆེ་དབུ་སྐྲ། རྗེའི་ཕྱག་པར་ཀྱི་(གྱི་)འོད་དཔག་མེད། ཀུན་མཁྱེན་
འཇམ་དབྱངས་བཞད་པའི་ཕྱག་ཕྲེང་། པཎ་(༣ན)ཆེན་བློ་བཟང་ཆོས་རྒྱན་གྱི་དབུ་ནབས། རྒྱལ་
དབང་ལྔ་བའི་ན་བཟའ། ཤར་རྩེ་མཁན་པོའི་ཚེམས། རྒྱལ་བ་འཇམ་དཔལ་རྒྱ་མཚོའི་ཆག་
བུ། ཁྲི་ཆེན་རྒྱལ་མཚན་སེངྒེའི་སྐུ་ཆོས་དོལ་བུ་དང་བཅས་པ། རྗེའི་བཞུགས་གདན། རྟ་ཚགས་
རིན་པོ་ཆེའི་ཕྱག་བཟོ་ཐུགས་རྗེ་ཆེན་པོ་ཕྱག་བཞི་བ་ནས་འབྲུའི་ངོས་ལ་བྲིས་པ་གཅིག ཆོས་རྗེ་
དོན་འགྲུབ་རིན་ཆེན་གྱི་ན་བཟའ། བླ་ཆེན་དགོངས་པ་རབ་གསལ་གྱི་ན་བཟའ། ལྷ་ཆེན་དཔལ་
འབར་གྱི་ན་བཟའ། རྒྱལ་བའི་སྐུ་རིམ་བྱོན་གྱི་ན་བཟའ་དང་གདུང་ཚ་མང་བོ། ཡོངས་འཛིན་
རིན་པོ་ཆེ་ཡེ་ཤེས་རྒྱལ་མཚན་གྱི་གདུང་ཚྭའི་རྗེའི་སྐུ། རྭ་སྟོད་རིན་པོ་ཆེའི་སྐུ་ཤིའི་རིལ་བུ་དང་
ན་བཟའ། པཎ་ཆེན་རིན་པོ་ཆེའི་སྐུ་རིམ་བྱོན་གྱི་ན་བཟའ། གཙང་བ་མཁན་ཆེན་གྱི་ན་བཟའ།
རྗེ་འཇམ་དབྱངས་བཞད་པའི་ན་བཟའ། གུང་ཐང་རིན་པོ་ཆེའི་ན་བཟའ། བསེ་ཁྲི་རྒན་རིན་
པོ་ཆེའི་ན་བཟའ། ཧོར་ཚང་གསེར་ཁྲི་རིན་པོ་ཆེའི་ན་བཟའ། ཀིར་ཏི་(ཀིརྟི་)སྐུ་རིམ་བྱོན་གྱི་ན་
s%380.;

༄༅། །དཀར་ཆག་དད་པའི་སྒོ་འབྱེད་ཅེས་བྱ་བ་སོགས་ཐོར་བུའི་སྡེ་འགའ་ཞིག
བཟའ་དབུ་སྐྲ། རྒྱལ་མཁན་པོ་རིན་པོ་ཆེའི་ན་བཟའ། རྒྱལ་སྲས་རིན་པོ་ཆེའི་ན་བཟའ་དབུ་ལོ།
རྒྱལ་བ་ཡབ་སྲས་ཀྱི་ཕྱག་ནས། ཐུའུ་བཀྭན་རིན་པོ་ཆེའི་ན་བཟའ། རོང་བོ་སྐལ་ལྡན་རྒྱ་མཚོའི་
ཕྱག་ནས། པཎ་ཆེན་བློ་བཟང་དཔལ་ལྡན་ཡེ་ཤེས་ཀྱིས་ཐུགས་རྗེ་ཆེན་པོའི་དབང་བསྐུར་
་་བའི་
དུས་ཀྱི་མེ་ཏོག རྡོར་ཕྲེང་གི་མེ་ཏོག པཎ་ཆེན་རིན་པོ་ཆེའི་ཕྱག་པར་གྱི་རྣམ་བཅུ་དབང་ལྡན་
དང་བཀའ་གདམས་ལྷ་(༣བ)ལྔ། ཆོས་རྗེ་དོན་འགྲུབ་རིན་པོ་ཆེའི་སྐུ་གདུང་བདུད་རྩི་རིལ་བུ།
ལྕང་སྐྱ་རིན་པོ་ཆེའི་སྐུ་གདུང་བདུད་རྩི་རིལ་བུ། སྐུ་འབུམ་གྱི་ཙན་དན་ལོ་མ། པཎ་ཆེན་རིན་
པོ་ཆེའི་ཕྱག་ནས་འོང་བའི་སྐྱེ་བདུན་རིལ་བུ་བདུན་ཕྲག་གཅིག སེམས་དཔའ་རིན་པོ་ཆེའི་སྐྱེ་
བདུན་རིལ་བུ་དང་བཅས་པའི་བརྒྱ་རྡོ་རྟེན་འདུས་རིལ་བུ། མ་ཎི་དུང་ཕྱུར་བདུན་གྱི་རིལ་བུ། རྒྱ་
གར་རྩྭ་མཆོག་གྲོང་གི་མེ་ཏོག རྒྱ་ནག་རི་བོ་རྩེ་ལྔའི་མེ་ཏོག་ཀུན་བཟང་། འཇམ་དབྱངས་མེ་ཏོག
འཇམ་དབྱངས་བཞད་པ་རིན་པོ་ཆེའི་ཕྱག་འཕྲེང་། རྭ་སྒྲེང་ཤུག་པ། དགའ་ལྡན་མཁན་པ རི་
བོ་ཏ་ལའི་རལ་གྲིའི་འཁོར་ལོ། ལྷ་བླ་མ་བྱང་ཆུབ་འོད་ཀྱི་སྐུ་ཤ མཆོད་རྟེན་བྱ་རུང་གི་ས། ཤཱཀྱ་
མུ་ནེའི་གདན་ས། སྒྲ་བསྒྱུར་(སྒྱུར་)མར་བའི་ཐབ་ས་དང་ཁང་ས། སྙེ་ཐང་འོར་གྱི་བྱེ་མ། སློབ་
དཔོན་པདྨའི་སྒྲུབ་ཁང་གི་ས། བཻ་རོ་ཙ་ནའི་སྒྲུབ་ཁང་གི་ས། ཙ་རིའི་སིནྟུ་ར་དང་སྨྱུག་མ། གངས་
ཏེ་སེའི་སིནྟུ་ར་དང་སྤང་སྤོས། མ་དང་མཁའ་འགྲོའི་ཁྲུས་གཞོང་ལ་ཆགས་པའི་ཅུ་གང༌།
ཕམ་གཡུ་མཚོའི་བྱེ་མ་སྣ་ལྔ། ཆུ་འགྲོ་འདྲེན་སོགས་གནས་ཆེན་བརྒྱད་ཀྱི་ས་སྣ་ཆུ་སྣ་སོགས་རྟེན་
གསུམ་མང་བོ་ཡོད།
གཞན་ཡང་རྒྱལ་བ་འཇམ་དཔལ་རྒྱ་མཚོའི་དབུ་སྐྲ། པཎ་ཆེན་བློ་བཟང་ཡེ་ཤེས་ཀྱི་དབུ་
ལོ། སེམས་དཔའ་རིན་པོ་ཆེའི་དབུ་སྐྲ། སྒྲུབ་ཁང་རིན་པོ་ཆེའི་དབུ་སྐྲ། དགའ་ལྡན་ཁྲི་རིན་པོ་
ཆེའི་དབུ་སྐྲ། མཁའ་འགྲོ་སྟོང་གི་དབུ་སྐྲ། གཙང་བ་མཁན་ཆེན་གྱི་དབུ་ལོ་སོགས། རིང་(༤ན)
བསྲེལ་རྣམ་བཞིས་ཕྱུར་བུར་གཏམས་པའི་སྐུའི་སྣང་བརྙན་བཞུགས་ཡུལ་གྱི་གཙུག་ལག་ཁང་
བྱིན་བརླབས་(རླབས་)ཀྱི་གཟི་འོད་འབར་བ་འདིའི། འབག་བཟོ་བ། ཤིང་བཟོ་བ། ལྷ་བྲིས་པ།
ལས་བྱེད་པ་རྣམས་ཀྱི་ཐོག་མཐའ་བར་གསུམ་གྱི་ངོས་(དངོས་)ཆས་རྣམས། བྱམས་མེ་བླ་མ་
ཁུ་དབོན་རྣམས་ཀྱིས་ཕུལ་ཞིང་(ཅིང་)བསྒྲུབ་(བསྒྲུབས་)པ་ཡིན་ལ། དེ་ལྟར་གཙུག་ལག་ཁང་
381.

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་དྲུག་པ་བཞུགས་སོ།།
དང་སྐུ་བརྙན་བཞེངས་པ་ནི། བསོད་ནམས་དཔག་ཏུ་མེད་པ་ཐོབ་སྟེ། སློབ་དཔོན་མ་ཏི་ཙི་དྲས།
གཙུག་ལག་ཁང་གི་དོན་དུ་ནི།། ཚིག་གིས་རབ་ཏུ་བསྐུལ་བ་དང་།། ཚོགས་པ་ཡི་ནི་གྲོགས་བྱེད་
ཅིང་།། ངེས་པར་ཀུན་ཏུ་འགྲོ་བྱེད་པ།། གཉིད་ལོག་པའམ་ལངས་པ་ན།། བསོད་ནམས་རྒྱུན་ནི་
ཚད་མེད་འཕེལ།། ཞེས་གསུངས་ཤིང་། མདོ་དྲན་པ་ཉེར་བཞག་ལས་ཀྱང་། རྟེན་དང་བརྟེན་
པ་ལེགས་བསྐྲུན་དང་།། དགེ་འདུན་གནས་མལ་བཅའ་བ་སོགས།། དགེ་ནས་དགེ་བར་རྟག་ཏུ་
འགྱུར།། བསྐལ་བ་བྱེ་བ་སྟོང་དུ་ཡང་།། དགེ་བ་ཡོངས་སུ་ཆུ་(ཆུད་)མི་ཟ། ཞེས་རྟེན་གཙུག་ལག་
ཁང་དང་བརྟེན་པ་སྐུ་གཟུགས་བཞེངས་པ་ལ་ཕན་ཡོན་དཔག་ཏུ་མེད་པ་གསུངས་སོ། །
ཕྱག་མཆོད་བྱས་པའི་ཕན་ཡོན་ནི། འཕགས་པ་བྱམས་པའི་མདོ་ལས། མར་མེ་སྟོང་ཕྲག་
གཅིག་གམ་མེ་ཏོག་ཕུལ་བ་སྟོང་ཕྲག་གཅིག་གམ་ཨུཏྤལ་སྟོང་ཕྲག་གཅིག་གིས་མཆོད་པ་བྱེད་
པ་དང་། མཆོད་རྟེན་དེ་དག་གི་ཏོག་བྱེད་པ། སྐུ་གཟུགས་བྱེད་པ་དེ་དག་ནི་བྱམས་པ་སངས་
རྒྱས་པའི་ཚེ་དེའི་དྲུང་དུ་(༤བ)སྐྱེ་ཞིང་དང་བོའི་ཆོས་ཐོས་པར་འགྱུར་རོ།། ཞེས་པ་ནས། མེ་
ཏོག་སྙིམ་པ་གང་ཙམ་མམ། མར་མེ་གཅིག་ཙམ་འབུལ་བའམ། གཞན་དག་བསོད་ནམས་བྱེད་
པ་ལ། རྗེས་སུ་ཡི་རང་བ་སྟེ་དགེ་བ་འདི་དག་བྱེད་པའི་ལྷ་དང་མི་རྣམས་ཀྱིས་ཡང་དག་པར་
རྫོགས་པའི་སངས་རྒྱས་བྱམས་པ་མཐོང་བར་འགྱུར་རོ།། ཞེས་གསུངས་ཤིང་། ཡོན་ཆབ་གཙང་
མ་ཕུལ་ན་ཤེས་རྒྱུད་ཀྱི་སྡིག་ལྟུང་སྦྱངས་ཏེ། ས་ལམ་གྱི་རྟོག་པ་སྐྱེ་སླ་བར་གསུངས་ཤིང་། དེ་
བཞིན་དུ་ཁྲུས་གསོལ་བྱེད་པ་ཡང་། སློབ་དཔོན་དཔའ་བོས། ཁྲུས་གསོལ་གང་གི་(གིས་)མཆོད་
བྱེད་ན།། དེ་དག་རྙོག་པ་ཐམས་ཅད་ཀྱི།། དྲི་མ་བཀྲུས་ནས་ཐར་བ་ཐོབ(འཐོབ)།། ཞེས་(ཅེས་)
དང་། མཎྜ་ཕུལ་བའི་ཕན་ཡོན་ནི། ཟ་མ་ཏོག་ལྟ་བུའི་གཏམ་ལས། མཎྜལ་མེ་ཏོག་བཅས་བྱེད་
པ།། འགྲོ་བའི་བདག་པོ་ཚེ་རིང་ཞིང་།། སྣ་ཚོགས་ནད་ཀྱི་འཇིགས་ལས་སྒྲོལ།། གང་ཡིན་དེ་ཡིས་
སྐད་ཅིག་འཐོབ།། བདེ་གཤེགས་མཎྜལ་བྱེད་དེ་དག། ཕ་རོལ་ཕྱིན་དྲུག་ཐོབ་གྱུར་ཏེ།། ཆུ་དང་ས་
བསྲེས་བཏང་སྦྱིན་པ།། གྲོག་མ་སོགས་སེལ་ཚུལ་ཁྲིམས་ཏེ།། བསྲེས་ནས་གཉེར་བ་བཟོད་པ་ཡིན།།
འབད་པ་བྱེད་པ་བརྩོན་འགྲུས་ཡིན།། སྐད་ཅིག་དེ་ལ་རྩེ་གཅིག་ཏུ།། སེམས་འཛིན་བྱེད་པ་བསམ་
གཏན་ཡིན།། ལེགས་པར་གཟོབ་པ་ཤེས་རབ་བོ།། ཞེས་དང་། ཁྱད་པར་དུ་མར་མེ་འབུལ་བ་ནི།
---,,,,,;…
382

༄༅། །དཀར་ཆག་དད་པའི་སྒོ་འབྱེད་ཅེས་བྱ་བ་སོགས་ཐོར་བུའི་སྡེ་འགའ་ཞིག
བདེ་མཆོག་རྩ་རྒྱུད་ལེའུ་གཉིས་པ་ལས། གལ་ཏེ་དངོས་གྲུབ་མཆོག་འདོད་ན།། མར་མེ་བརྒྱ་ནི་
འབུལ་(དབུལ་)བར་བྱ།། ཞེས་དང་། དེའི་འོག་ཏུ་གལ་ཏེ་དངོས་(༥ན)གྲུབ་མཆོག་འདོད་ན།།
དྲི་དང་མེ་ཏོག་དེ་བཞིན་སྤོས། ཆོ་ག་བཞིན་དུ་དེ་བཞིན་མཆོད།། མར་མེ་བརྒྱ་ཡང་འབུལ་(དབུལ་)བྱ་
ཞིང་༎ ཞེས་མར་མེ་བརྒྱ་ལན་གཉིས་སུ་གསུངས་པ་ནི། མར་མེ་གཙོ་ཆེ་བའི་དོན་དུ་སྦས་དོན་
ཀུན་གསལ་ལས་གསུངས་སོ། །
བསྐོར་བ་བྱ་ཚུལ། མ་ཎི་བཀའ་འབུམ་ལས། བསྐོར་བའི་རྣལ་འབྱོར་ནི། ཐུགས་རྗེ་ཆེན་
པོའི་སྐུ་གཅིག་ལ། ཕྱི་ལྟར་ན་སངས་རྒྱས་དང་བྱང་ཆུབ་སེམས་དཔའ་ཐམས་ཅད་དང་། ནང་
ལྟར་ན་བརྒྱུད་པའི་བླ་མ་ཐམས་ཅད་དང་། གསང་བ་ལྟར་ན་ཡི་དམ་མཁའ་འགྲོ་ཐམས་ཅད་
བསྟིམས་ལ། ཨོྃ་མ་ཎི་པདྨེ་ཧཱུཾ། ཞེས་བཟླས་ཤིང་བསྐོར་བ་བྱའོ།། རྟེན་ལས་འོད་བྱུང་ནས་རང་ལ་
ཕོག་པས་སྡིག་སྒྲིབ་ཐམས་ཅད་བྱང་བར་བསམ་ལ་བསྐོར་བ་བྱའོ།། ཞེས་གསུངས་པ་ལྟ་བུ་རེ་མ་
མཐའ་ཡང་དགོས་སོ། །
དེ་ཡང་རྗེ་བཙུན་བྱམས་པ་མགོན་པོ་འདི་ཉིད་སྔོན་དགེ་སློང་བློ་གྲོས་བརྟན་པར་གྱུར་
པའི་ཚེ། ལོ་བརྒྱད་ཁྲི་བཞི་སྟོང་གི་བར་དུ་སྲོག་ཆགས་བརྒྱད་བརྒྱ་ཙམ་བསླབ་པའི་གཞི་ལྔ་ལ་མ་
བཀོད་ཀྱི་བར་ཟས་མི་བཞེས་པར་སྲོག་ཆགས་བྱེ་བ་ཁྲག་ཁྲིག་འབུམ་ཕྲག་སུམ་ཅུ་རྩ་དྲུག་བསླབ་
པའི་གཞི་ལ་བཀོད་དོ།། དེ་ལྟ་བུའི་སྲོག་ཆགས་བྱམས་པའི་ཏིང་ངེ་འཛིན་ལ་བཀོད་ཅིང་། གྲོང་
དང་གྲོང་ཁྱེར་དང་ཚོགས་འདུས་དང་ཡུལ་འཁོར་སོགས་ཀྱི་སྒོའི་ཐེམ་པ་ལ་ཞབས་བཞག་པ་
ཙམ་གྱི་(གྱིས་)སེམས་ཅན་རྣམས་བྱམས་པའི་ཏིང་ངེ་འཛིན་དང་ལྡན་པར་བྱས་པས་བྱམས་པ་
ཞེས་པའི་མཚན་(༥བ)ཆགས་སོ།། རྒྱལ་བ་ཤཱཀྱ་ཐུབ་པ་དབུའི་ཅོད་པན་དུ་འབྲལ་བ་མེད་པར་
མཛད་པས་འཁོར་རྣམས་ཀྱིས་བྱང་ཆུབ་ཆེན་པོའི་མཆོད་རྟེན་དུ་མཐོང་ངོ་། སྟོན་པ་ཤཱཀྱའི་
རྒྱལ་བོའི་བསྟན་པ་རྫོགས་ནས་ཚེ་ལོ་བཅུ་བའི་དུས། མཚོན་དང་མུ་གེ་དང་ནད་ཀྱི་བསྐལ་བ་
བྱུང་བའི་མཇུག་ཏུ་བྱམས་པའི་སྤྲུལ་བ་ཁྲུ་གང་བ་ངུར་སྨྲིག་གི་ན་བཟའ་ཅན་ཞིག་བྱོན་པ་ན།
ཚེ་ལོ་བཅུ་བ་བ་དེ་དག་ངོ་མཚར་དུ་གྱུར་ཏེ། རྒྱལ་བ་བྱམས་པ་བྱོན་ལེགས་སམ།། ཆོས་གོས་ཚོན་
ཅན་གང་ལས་བྱུང་།། སྐུ་གཟུགས་མཛེས་པ་ཅི་ལས་བྱུང་།། ཞེས་གསོལ་བས། ངས་ནི་བཟོད་པ་
*}8,3

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་དྲུག་པ་བཞུགས་སོ།།
བསྒོམས་སོ།། ཁྱེད་རྣམས་ཀྱང་འཐབ་རྩོད་སྤོང་ལ་བཟོད་པ་སྒོམས་ཞིག་(ཤིག་)གསུངས་པས་
རིམ་གྱིས་ཚེ་ལོ་ཉི་ཤུ་བ་ལ་སོགས་པར་འགྱུར། དེ་ནས་ཚེ་ལོ་ཡར་འཕེལ་ཏེ། བརྒྱད་ཁྲི་བའི་ཚེ་
བྱམས་པ་ཉིད་ཕེབས་ཤིང་སངས་རྒྱས་ནས་ཆོས་ཀྱི་འཁོར་ལོ་བསྐོར་བས། འདུས་པ་དང་བོ་ལ་
དགྲ་བཅོམ་པ་དུང་ཕྱུར་ཕྲག་དགུ་དང་བྱེ་བ་ཕྲག་དྲུག གཉིས་པ་དུང་ཕྱུར་ཕྲག་དགུ་དང་བྱེ་
བ་ཕྲག་བཞི། གསུམ་པ་ལ་དུང་ཕྱུར་ཕྲག་དགུ་དང་བྱེ་བ་ཕྲག་གཉིས་འབྱུང་བར་གསུངས། སྟོན་
པའི་བསྟན་པ་ནུབ་པ་ཡན་ཆད་ཀྱིས་ཡ་ཐོག་རིང་མོ་རྫོགས་ཤིང་། དེ་ནས་བྱམས་པ་ཕེབས་ཀྱི་
བར་ལ་རང་སངས་རྒྱས་བྱེ་བ་ཕྲག་བདུན་དང་བརྒྱད་ཁྲི་འབྱུང་བར་གསུངས་སོ།། བྱམས་པས་
དམ་བཅའ་བའི་གཟུངས་རྣམས་བྱ་དང་རི་དྭགས་ལ་སོགས་པ་རྣམས་ཀྱིས་ཐོས་ན་མ་འོངས་པ་
ན་བྱམས་པས་(༦ན)རྫོགས་པའི་བྱང་ཆུབ་ཏུ་ལུང་སྟོན་པར་གསུངས། གཞན་ཡང་བྱམས་པས་
ལུང་བསྟན་པའི་མདོ་ལས། ཤཱཀྱ་སེང་གེའི་བསྟན་པ་ལ།། བསླབ་གཞི་ཡན་ལག་བླངས་ནས་ནི།།
ཇི་ལྟར་གསུང་བཞིན་རབ་བསྒྲུབ་(བསྒྲུབས་)ན།། ང་ཡི་བསྟན་ལ་ལྷག་པ་ཡིན།། ཞེས་གསུངས་པ་
ལྟར་ཡིད་ལ་བཅིངས་(བཅངས་)ཏེ། བདེ་ལེགས་ཐམས་ཅད་ཀྱི་རྩ་བ་ལས་འབྲས་ལ་ཡིད་ཆེས་
ཀྱི་དད་པ་དང་། དཀོན་མཆོག